Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 440

(6) A dátummal és a kérelmező aláírásával ellátott leltárt két példányban kell benyújtani a vámhivatalhoz. Az egyik példányt a vámhivatal záradékolja és visszaadja a kérelmezőnek, a másik példány pedig a vámhivatalnál marad. Az eljárás alá vonásra irányuló szóbeli árunyilatkozat engedélykérelemnek, míg a leltár vámhivatal által történő hitelesítése engedélynek minősül. Nem kell külön leltárt benyújtani, ha a vámárut kísérő kereskedelmi vagy fuvarozási okmányok az (5) bekezdésben meghatározott adatokat tartalmazzák, vagy azon kerülnek feltüntetésre. A kereskedelmi vagy fuvarozási okmányok kezelésére ez esetben a leltárra vonatkozó szabályokat kell alkalmazni.

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes